./data/phi0914/phi00142/phi0914.phi00142.perseus-lat1.xml
Titus Livius (Livy)
deinde saltu       angusto superatis montibus, quos Cambunios vocant, descendit ad Azorum, Pythoum       et Dolichen;  Tripolim vocant incolentes  haec       tria oppida paulisper cunctata, quia obsides Larisaeis dederant, victa tamen       praesenti metu in deditionem concesserunt         benigne his appellatis haud dubius Perrhaebos quoque idem facturos, urbem nihil cunctatis, qui incolebant, primo adventu recipit   Cyretias oppugnare coactus primo       etiam die acri concursu ad portas  armatorum est repulsus; postero die omnibus copiis adortus in deditionem       omnes ante noctem accepit   Mylae, proximum oppidum, ita munitum, ut       inexsuperabilis munimenti spes incolas ferociores faceret, non portas claudere       regi satis habuerunt, sed probris quoque in ipsum Macedonasque procacibus       iaculati sunt   quae res cum infestiorem hostem       ad oppugnandum fecisset, ipsos desperatione veniae ad tuendos sese acrius       accendit   itaque per triduum ingentibus       utrimque animis et oppugnata est urbs et defensa        multitudo Macedonum ad subeundum in vicem proelium haud difficulter sufficiebat;       oppidanos diem noctem eosdem tuentis moenia non vulnera modo, sed etiam vigiliae       et continens labor conficiebat   quarto die cum       et scalae undique ad muros erigerentur, et porta vi maiore oppugnaretur,       oppidani depulso  muris ad portam tuendam concurrunt eruptionemque       repentinam in hostis faciunt;  quae cum irae       magis inconsultae quam verae fiduciae virium esset, pauci et fessi ab integris       pulsi terga dederunt fugientesque per patentem portam       hostes acceperunt   ita capta urbs ac direpta est; libera       quoque corpora, quae caedibus superfuerunt, venum data  diruto magna ex parte et       incenso oppido profectus ad Phalannam castra movit, inde postero die Gyrtonem            pervenit   quo cum T MinuciumRufum et Hippiam, Thessalorum praetorem, cum praesidio intrasse       accepisset, ne temptata quidem oppugnatione praetergressus, Elatiam et Gonnum       perculsis inopinato adventu oppidanis recepit         utraque oppida in faucibus sunt, qua Tempe adeunt, magis Gonnus  itaque et       firmiore id praesidio tutum equitum peditumque, ad hoc fossa triplici ac vallo       munitum reliquit   ipse ad Sycurium progressus       opperiri ibi hostium adventum statuit, simul et frumentari passim exercitum       iubet in subiecto hostium agro   namque       Sycurium est sub radicibus Ossae montis: qua in meridiem vergit, subiectos habet       Thessaliae campos, ab tergo Macedoniam atque Magnesiam   ad has opportunitates accedit summa salubritas et       copia pluribus circumiectis fontibus perennium aquarum